În mod normal nu - nici nu ies culorile din covorul spălat de noi și nici nu intră la apă. Cum vă închipuiți deja și cum o știm și noi din experiența noastră de atâția ani, întotdeauna există situații neprevăzute. O atenție deosebită o avem în privința covoarelor de lână, unde etapele procesului de spălare sunt foarte rapide astfel că apa nu are timp să dizolve pigmentul din covoare, covoarele fiind clătite și centrifugate imediat după spălare. Detergentul folosit este unul special, care nu atacă pigmenții iar apa folosită este (bineînțeles!) rece. Cazurile în care au ieșit culorile din covor au fost foarte rare și s-a identificat drept cauză folosirea în prealabil a unor substanțe nepotrivite de spălare a covoarelor. În ceea ce privește intrarea covoarelor la apă - există un gen de covor care are un anumit tip de urzeală / căptușeală (din material tip bumbac) care la spălări repetate intră la apă. Știm să le identificăm și transmitem din timp care sunt riscurile spălării cu apă ale acestora.